Δημιουργικά επαγγέλματα και ευημερία: η περίπτωση του ελληνικού κλάδου design

**Θανάσης ΚΑΛΟΓΕΡΕΣΗΣ,** Επίκουρος Καθηγητής, ΑΠΘ

**Βασίλης ΑΥΔΙΚΟΣ,** Επίκουρος Καθηγητής, Πάντειο Πανεπιστήμιο

**Έλλη ΠΑΠΑΣΤΕΡΓΙΟΥ,** Μεταπτυχιακή Φοιτήτρια, ΑΠΘ

Η θεωρία της υποκειμενικής ευημερίας αποτελεί μια πρόσφατη προσέγγιση στην οικονομική επιστήμη η οποία εστιάζει σε παράγοντες οι οποίοι δεν μπορούν να εκτιμηθούν με τους συμβατικούς οικονομικούς δείκτες, όπως είναι το ΑΕΠ ή το εισόδημα. Το βασικό επιχείρημα των υποστηρικτών της υποκειμενικής ευημερίας είναι ότι η οικονομική μεγέθυνση είναι μόνο ένα μέρος της εξίσωσης που αφορά την ευημερία των ανθρώπων (Ovaska και Takashima, 2006). Σύμφωνα με τον OECD (2013), η υποκειμενική ευημερία είναι «οι καλές νοητικές καταστάσεις, συμπεριλαμβανομένων όλων των διαφορετικών αξιολογήσεων, θετικών και αρνητικών που κάνουν οι άνθρωποι για την ζωή τους, και οι συναισθηματικές αντιδράσεις των ανθρώπων σε σχέση με τις εμπειρίες τους».

Υπάρχουν δύο προσεγγίσεις της υποκειμενικής ευημερίας (Ryan και Deci, 2001), η ηδονιστική και η ευδαιμονική προσέγγιση. Το μεγαλύτερο μέρος των ερευνητών υιοθετεί την ηδονιστική προσέγγιση (π.χ. Brickman και Campbell, 1971; Diener, 1984; Hicks κ.ά., 2013; Kahneman και Krueger, 2006; Stiglitz κ.ά., 2010; Stutzer και Frey, 2010; Veenhoven, 2012). Ωστόσο, υπάρχει και μία μερίδα ερευνητών οι οποίοι υποστηρίζουν ότι είναι απαραίτητη και η μελέτη της ευδαιμονικής προσέγγισης της ευημερίας (βλέπε Diener κ.ά., 2006; Diener και Seligman, 2004; Huppert κ.ά., 2009; OECD, 2013; Ryan και Deci, 2001).

# Ηδονιστική Προσέγγιση

Βάσει της ηδονιστικής προσέγγισης (Andrews και Withey, 1974), η υποκειμενική ευημερία αποτελείται από την αξιολόγηση της ζωής, την εμπειρία των θετικών συναισθημάτων και την εμπειρία των αρνητικών συναισθημάτων. Η αξιολόγηση της ζωής είναι οι σκέψεις των ατόμων για το σύνολο της ζωή τους ή συγκεκριμένες πτυχές αυτής (Kahneman και Deaton, 2010; OECD, 2013), δηλαδή αφορά τη νοητική διάσταση της ευημερίας (Stutzer και Frey, 2010) και όχι την περιγραφή μιας συναισθηματικής κατάστασης. Η διαδικασία της αξιολόγησης της ζωής γίνεται με βάση το πως ενθυμούνται οι άνθρωποι τις εμπειρίες τους, το οποίο πιθανών διαφέρει από τον τρόπο με τον οποίο συνέβη στην πραγματικότητα (Kahneman κ.ά., 1999). Τα μέτρα που χρησιμοποιούνται για την αξιολόγηση της ζωής αφορούν τόσο την ζωή στο σύνολο της όσο και συγκεκριμένες πτυχές αυτής (OECD, 2013; Veenhoven, 2012). Η ικανοποίηση από την ζωή ή από πτυχές αυτής μπορεί να γίνει είτε με ένα μεμονωμένο μέτρο είτε με κάποιο σύνθετο μέτρο (OECD, 2013) όπως είναι ο δείκτης Personal Well-­‐being Index (International Wellbeing Group, 2013).

Η εμπειρία των συναισθημάτων αφορά την συναισθηματική ποιότητα των καθημερινών εμπειριών ενός ατόμου, δηλαδή, τη συχνότητα και την ένταση των συναισθημάτων τα οποία επηρεάζουν ευχάριστα ή δυσάρεστα τη ζωή (Diener κ.ά., 1999; Kahneman και Deaton, 2010). Η διαδικασία μέτρησης της εμπειρίας των συναισθημάτων είναι ίδια με αυτή που συμβαίνει κατά τη διαδικασία αξιολόγησης της ζωής (Kahneman κ.ά., 1999) ωστόσο, σε αυτή τη περίπτωση αποτυπώνεται το πώς τα άτομα βιώνουν τα γεγονότα (Kahneman και Krueger, 2006). Κατά συνέπεια, αναδεικνύεται η σχέση των δύο αυτών εννοιών (Kahneman και Krueger, 2006; OECD, 2013).

# Ευδαιμονική Προσέγγιση

Η ευημερία βάσει της ευδαιμονικής προσέγγισης εναπόκεινται στη πραγμάτωση των ανθρώπινων δυνατοτήτων (Ryff, 1995) καθώς θεωρείται ότι δεν είναι πάντα θετικά τα αποτελέσματα από την επίτευξη των ανθρώπινων επιθυμιών ούτε προωθούν απαραίτητα την ανθρώπινη ευημερία, αν και μπορεί να παράγουν ευχαρίστηση (Ryan και Deci, 2001). Σύμφωνα με τους (Huppert κ.ά., 2009), η ευδαιμονική προσέγγιση δημιουργεί τη γέφυρα ανάμεσα στην ιδιωτική σφαίρα της προσωπικής ευτυχίας και τα ζητήματα δημόσιου χαρακτήρα που αφορούν τις ικανότητες, τις ελευθερίες και τις ευκαιρίες των ανθρώπων. Τα αντίστοιχα ευδαιμονικά μέτρα εστιάζουν σε διάφορες πτυχές της ψυχολογικής λειτουργίας των ανθρώπων (OECD, 2013).

# Τι επηρεάζει την Υποκειμενική Ευημερία

Η ευημερία είναι μια έντονα υποκειμενική κατάσταση καθώς επηρεάζεται και καθορίζεται από μια πληθώρα διαφορετικών παραγόντων αλλά και συνδυασμό αυτών. Στους παράγοντες αυτούς μπορεί να συμπεριληφθούν στοιχεία τα οποία αφορούν το προσωπικό επίπεδο της ζωής ενός ατόμου, αλλά και στοιχεία που προέρχονται από το μακρο-περιβάλλον του. Επιπλέον, η ευημερία μπορεί να επηρεαστεί από στοιχεία του χαρακτήρα του ατόμου αλλά και από τυχαία γεγονότα τα οποία είναι εν μέρει θέμα τύχης, ενώ παράλληλα εξαρτώνται και από τις δεδομένες συνθήκες και δυνατότητες (Veenhoven, 1997). Η σχετική βιβλιογραφία έχει καταδείξει μια πληθώρα παραγόντων που επηρεάζουν την υποκειμενική ευημερία – όπως είναι το εισόδημα, η εργασία, η υγεία, η οικογένεια, η ποιότητα της κοινωνίας κ.α. (π.χ. Diener, 1984; Easterlin, 2004; Frey και Stutzer, 2002; Veenhoven, 1997) – ωστόσο, ο πιο απλός τρόπος, και ίσως ο πιο ορθός, για να προσδιοριστούν οι παράγοντες αυτοί είναι να προσδιοριστούν από τα ίδια τα άτομα.

# Δημιουργικότητα και ευημερία

Δεδομένου του αυξανόμενου ενδιαφέροντος για την υποκειμενική ευημερία και το ήδη δημοφιλές πεδίο έρευνας που αφορά τα δημιουργικά επαγγέλματα, θα περίμενε κανείς ότι θα υπήρχε μια πληθώρα μελετών με αντικείμενο τη μεταξύ τους σχέση. Ωστόσο, δεν υπάρχουν γνωστές εμπειρικές μελέτες οι οποίες να εξετάζουν το παραπάνω θέμα, πέρα από το εγχείρημα των Fujiwara κ.ά. (2009) για τον οργανισμό NESTA, στο οποίο επιχειρήθηκε ο προσδιορισμός της σχέσης των δημιουργικών επαγγελμάτων και της υποκειμενικής ευημερίας μέσα από την ανάλυση δεδομένων τα οποία προέκυψαν από τη στατιστική αρχή του Ηνωμένου Βασιλείου. Επιπλέον, στην Έκθεση του ΟΗΕ για τη δημιουργική οικονομία (UNCTAD, 2008), αναφέρεται ότι η δημιουργική εργασία έχει συνδεθεί με υψηλότερα επίπεδα ικανοποίησης των εργαζομένων συγκριτικά με άλλα επαγγέλματα, το οποίο πιθανόν προκύπτει από την αφοσίωση που δείχνουν οι δημιουργικοί εργαζόμενοι και την αίσθηση της πολιτιστικής συμμετοχής και της δημιουργικής ενασχόλησης. Ωστόσο, η ανάλυση δεν εμβαθύνει περισσότερο και δεν παρέχονται στοιχεία ώστε να ενισχυθεί αυτός ο ισχυρισμός.

Στην μελέτη των Fujiwara κ.ά. (2009), βρέθηκε ότι η συντριπτική πλειοψηφία των δημιουργικών επαγγελμάτων εμφανίζει, κατά μέσο όρο, υψηλότερα επίπεδα ευτυχίας και ικανοποίησης από τη ζωή απ’ ότι το υπόλοιπο εργατικό δυναμικό στο Ηνωμένο Βασίλειο, ωστόσο, στην περίπτωση του άγχους η εικόνα αντιστρέφεται. Επειδή τα αποτελέσματα αυτά θεωρήθηκαν επισφαλή, σχεδιάστηκαν τρία μοντέλα και ελέγχθηκαν με πολυπαραγοντικές παλινδρομήσεις, τα οποία έδωσαν πιο ανάμεικτα αποτελέσματα. Ωστόσο, δεδομένου ότι τα στοιχεία της συγκεκριμένης έρευνας είναι δευτερογενή δεδομένα, τα αποτελέσματα αυτά δε μπορούν να θεωρηθούν, με βεβαιότητα έγκυρα. Αναδεικνύεται λοιπόν, η ανάγκη για περεταίρω διερεύνηση του συγκεκριμένου πεδίου.

# Βιβλιογραφία

Andrews, F. και Withey, S. (1974), «Developing measures of perceived life quality: Results from several national surveys», *Social Indicators Research: An International and Interdisciplinary Journal for Quality-of-Life Measurement*, 1(1), σσ. 1–26.

Brickman, P. και Campbell, D.T. (1971), «Hedonic Relativism and Planning the Good Science», στο Appley, M.H. (Επιμ.),*Adaptation Level Theory: A Symposium*, New York, Academic Press.

Diener, E. (1984), «Subjective Well-Being», *Psychological Bulletin*, 95(3), σσ. 542–575.

Diener, E., Lucas, R.E. και Scollon, C.N. (2006), «Beyond the hedonic treadmill: Revising the adaptation theory of well-being.», *American Psychologist*, 61(4), σσ. 305–314.

Diener, E. και Seligman, M.E.P. (2004), «Beyond Money Toward an Economy of Well-Being», *Psychological Science in the Public Interest*, 5(1), σσ. 1–31.

Diener, E., Suh, E.M., Lucas, R.E. και Smith, H.L. (1999), «Subjective well-being: Three decades of progress.», *Psychological Bulletin*, 125(2), σσ. 276–302.

Easterlin, R.A. (2004), «The economics of happiness», *Daedalus*, 133(2), σσ. 26–33.

Frey, B. και Stutzer, A. (2002), «The Economics of Happiness», *World Economics*, 3(1), σσ. 25–41.

Fujiwara, D., Dolan, P. και Lawton, R. (2009), *Creative Occupations and Subjective Wellbeing* (Nesta Working Paper No. 15/09), διαθέσιμο στο: https://media.nesta.org.uk/documents/creative\_employment\_and\_subjective\_wellbeing\_1509\_1.pdf (ημερομηνία πρόσβασης 25 Ιανουάριος 2019).

Hicks, S., Tinkler, L. και Allin, P. (2013), «Measuring Subjective Well-Being and its Potential Role in Policy: Perspectives from the UK Office for National Statistics», *Social Indicators Research*, 114(1), σσ. 73–86.

Huppert, F.A., Marks, N., Clark, A., Siegrist, J., Stutzer, A., Vittersø, J. και Wahrendorf, M. (2009), «Measuring Well-being Across Europe: Description of the ESS Well-being Module and Preliminary Findings», *Social Indicators Research*, 91(3), σσ. 301–315.

International Wellbeing Group. (2013), «Personal Wellbeing Index: 5th Edition.», διαθέσιμο στο: http://www.acqol.com.au/uploads/pwi-a/pwi-a-english.pdf.

Kahneman, D. και Deaton, A. (2010), «High income improves evaluation of life but not emotional well-being», *Proceedings of the National Academy of Sciences of the United States of America*, 107(38), σσ. 16489–16493.

Kahneman, D., Diener, E. και Schwarz, N. (Επιμ.). (1999), *Well-Being: Foundations of Hedonic Psychology*, Russell Sage Foundation, διαθέσιμο στο: http://www.jstor.org/stable/10.7758/9781610443258 (ημερομηνία πρόσβασης 6 Αύγουστος 2018).

Kahneman, D. και Krueger, A.B. (2006), «Developments in the Measurement of Subjective Well-Being», *Journal of Economic Perspectives*, 20(1), σσ. 3–24.

OECD. (2013), *OECD Guidelines on Measuring Subjective Well-being*, Paris, OECD Publishing, διαθέσιμο στο: https://doi.org/10.1787/9789264191655-en.

Ovaska, T. και Takashima, R. (2006), «Economic policy and the level of self-perceived well-being: An international comparison», *The Journal of Socio-Economics*, The Socio-Economics of Happiness, 35(2), σσ. 308–325.

Ryan, R.M. και Deci, E.L. (2001), «On Happiness and Human Potentials: A Review of Research on Hedonic and Eudaimonic Well-Being», *Annual Review of Psychology*, 52(1), σσ. 141–166.

Ryff, C.D. (1995), «Psychological Well-Being in Adult Life», *Current Directions in Psychological Science*, 4(4), σσ. 99–104.

Stiglitz, J.E., Sen, A.K. και Fitoussi, J.P. (2010), *Report by the commission on the measurement of economic performance and social progress. 2009*, Paris: Commission on the Measurement of Economic Performance and Social Progress.

Stutzer, A. και Frey, B.S. (2010), «Recent Advances in the Economics of Individual Subjective Well-Being», *Social Research*, 77(2), σσ. 679–714.

UNCTAD. (2008), *Creative Economy Report 2008*, Paris, διαθέσιμο στο: http://www.unctad.org/en/docs/ditc20082cer\_en.pdf (ημερομηνία πρόσβασης 6 Φεβρουάριος 2012).

Veenhoven, R. (1997), «Advances in understanding happiness», *Revue Québécoise de Psychologie*, 18, σσ. 29–74.

Veenhoven, R. (2012), «Happiness: Also Known as “Life Satisfaction” and “Subjective Well-Being”», στο Land, K.C., Michalos, A.C. και Sirgy, M.J. (Επιμ.),*Handbook of Social Indicators and Quality of Life Research*, Dordrecht, Springer Netherlands, σσ.63–77.